0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 044

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

# ԳԼԽԱՎՈՐ ՔԱՐՏՈՒՂԱՐ

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_

<<28>> դեկտեմբերի 2020թ.

\_\_\_\_\_\_\_\_\_\_\_\_\_\_\_\_\_

«ԲԼԱՄՄՈ» ՍՊԸ–Ի ՏՆՕՐԵՆ

ՄԱՐՏԻՆ ՍԱՐԳՍՅԱՆԻՆ

ՀՀ, Վարդանանց փ./շ./10/37 բն. Կենտրոն 0010 Երևան

էլ հասցե՝ blammollc@mail.ru

**Ծանուցում**

**Պայմանագիրը միակողմանիորեն մասնակի լուծելու մասին**

Հարգելի պարոն Սարգսյան,

ՀՀ ֆինանսների նախարարության (այսուհետ՝ Պատվիրատու) և «ԲԼԱՄՄՈ» ՍՊԸ-ի (այսուհետ՝ Կատարող) միջև 2020 թվականի մարտի 5-ին կնքվել է պետության կարիքների համար շենքերի մաքրման ծառայությունների մատուցման պետական գնման պայմանագիր № ՀՀ ՖՆ-ԳՀԾՁԲ-20/1-2 (այսուհետ՝ Պայմանագիր), որի շրջանակներում Կատարողի կողմից էականորեն խախտվել է Պայմանագրի մատուցումը. սահմանված ժամկետում չեն կատարվել հետևյալ ծառայությունները՝

1. Պատուհանների ապակիների մաքրում՝ տարեկան 11 անգամ,
2. ջահերի և լուսատուների լվացում՝ տարեկան 2 անգամ,
3. գորգերի (1300 ք/մ) լվացում՝ տարեկան 1 անգամ,
4. մուտքերի և աստիճանավանդակների ջահերի մաքրում՝ առնվազն տարեկան 1 անգամ (մեծ ջահի մաքրում՝ իջեցնելով),
5. մուտքերին հարող արտաքին պատերի և առաստաղների լվացում՝ տարեկան 1 անգամ,
6. շերտավարագույրների լվացում կամ քիմմաքրում՝ տարեկան 1 անգամ (կատարվել է մասնակի):

Համաձայն պայմանագրի 2.1.3 կետի՝ Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է պայմանագիրը: Ընդ որում Պայմանագրի նույն կետի «ա» ենթակետի համաձայն՝ Կատարողի կողմից պայմանագիրը խախտելն էական է համարվում, եթե մատուցված ծառայությունը չի համապատասխանում պայմանագրի N 1 հավելվածով սահմանված պահանջներին:

Ելնելով վերոգրյալից և հիմք ընդունելով ՀՀ կառավարության 2017թ. մայիսի 4-ի № 526-Ն որոշման № 1 հավելվածի 33-րդ կետի 17-րդ ենթակետը և Պայմանագրի 7.11 կետը՝ ՀՀ ֆինանսների նախարարությունը միակողմանիորեն լուծում է ՀՀ ֆինանսների նախարարության և «ԲԼԱՄՄՈ» ՍՊԸ-ի միջև 2020 թվականի մարտի 5-ին կնքված № ՀՀ ՖՆ-ԳՀԾՁԲ-20/1-2 ծածկագրով Պայմանագիրը:

Միաժամանակ տեղեկացնում ենք, որ Կատարողը համարվում է Պայմանագիրը միակողմանի լուծվելու մասին պատշաճ ծանուցված սույն ծանուցումը Պատվիրատուի կողմից տեղեկագրում հրապարակելու հաջորդ օրվանից:

Հաշվի առնելով վերոգրյալը՝ ՀՀ ֆինանսների նախարարությունը 2020թ․ դեկտեմբերի 28-ից Պայմանագիրը միակողմանիորեն մասնակի (Պատվիրատուի կողմից չընդունված ծառայության մասով) լուծում է։

Միաժամանակ հայտնում ենք, որ Կատարողից կգանձվի պայմանագրի կատարման ապահովում 83 653.5 (ութսուներեք հազար վեց հարյուր հիսուներեք ամբողջ հինգ) ՀՀ դրամի չափով և որակավորման ապահովում 836 535 (ութ հարյուր երեսունվեց հազար հինգ հարյուր երեսունհինգ) ՀՀ դրամի չափով:

/ՀԱՐԳԱՆՔՈՎ՝

|  |  |
| --- | --- |
|  |  |
|  ՎԱԶԳԵՆ ՀԱՐՈՒԹՅՈՒՆՅԱՆ |